सरकारले राष्ट्रसंघ सुरक्षा परिषद्को स्थायी सदस्य मुलुक (अमेरिका, चीन, बेलायत, रसिया र फ्रान्स) र राष्ट्रसंघ मुख्यालय न्युयोर्कमा राजनीति र कूटनीतिमा अब्बल ब्यक्ति पठाएर त्यस्तो चुस्तता बढाउन पर्ने नेपाली सेनाका उच्च अधिकारीहरुको धारणा छ । अफ्रिकी मुलुकमा शान्ति सेनामा खटिएका पर्यवेक्षक तथा अधिकृत तहका सेना अधिकारीहरुले अनौपचारिक गफमा यस्तो चिन्ता ब्यक्त गर्दै राजनीतिक नेतृत्वलाई सुझाएका हुन् । विश्व शान्तिमा नेपालको भूमिका बढ्नुमा कूटनीतिक पहल र सेनाको आफ्नो कार्यक्षमता बराबर उपयोग भएपनि अवका दिनमा शान्ति सेनामा नदेखिने खालका प्रतिस्पर्धा हुने निष्कर्ष उनीहरुको छ ।
